
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС


РИОСВ гр. Шумен приема представената от възложителя   „Инвест Агро БГ“ ООД, гр. Шумен, ул. „Любен Каравелов“ №31  документация за инвестиционно  предложение за изграждане на дестилерия за етерични масла в ПИ с идентификатор 47161.504.1 по КК на с. Мараш, общ. Шумен като информиране на компетентния орган по околна среда по реда на чл.95, ал.1 от Закона за опазване на околната среда /ЗООС/, (обн. ДВ, бр.91/ 2002 г., посл. изм. и доп. ДВ, бр.12/2017 г.), чл.4, ал. 1 от Наредбата за условията и реда за извършване на оценка на въздействието върху околната среда, обн. ДВ, бр.25/2003 г., посл. изм. и доп. ДВ, бр.3/2018 г., (Наредбата за ОВОС).

Съгласно информацията в уведомлението за инвестиционно намерение се предвижда монтиране на инсталация за извличане на етерични масла от цветни и тревни култури. За работата на съоръжението се предвижда ползването на парен котел с номинална топлинна мощност на горелката 520 kW, който ще се захранва с природен газ от бутилкова група с капацитет 10 000литра (или около 1,8-2,0т.) и вода от водна цистерна. 

Така заявено инвестиционното предложение попада в обхвата на т.3а) „Промишлени инсталации за производство на електроенергия, пара и топла вода (невключени в приложение № 1)” от Приложение №2 към чл.93, ал.1, т.1 и 2 от ЗООС и на основание чл.93, ал.1, т.1 от него подлежи на преценяване необходимостта от извършване на ОВОС по реда на Наредбата за ОВОС.


Компетентен орган за вземане на решение е директорът на РИОСВ гр. Шумен

ИП подлежи на процедура по оценка за съвместимостта съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони /обн. ДВ бр.73/2007 г., изм. и доп./., която се съвместява с тази по реда на ЗООС. Въз основа на възможността, предвидена в чл.10, ал.3 от Наредбата за ОС, РИОСВ- гр. Шумен ще извърши преценка за вероятната степен на отрицателно въздействие върху ЗЗ на етап представяне на информация за преценяване на необходимостта от извършване на ОВОС.

Копие на писмото е изпратено до Община Шумен и Кметство Мараш

